Ֆաթիմա Պտաչեկ

Ֆաթիմա Պտաչեկ (այլ արտասանությամբ` Պտացեկ) (, ), ամերիկացի դերասանուհի և մոդել։

Կենսագրություն 
Ֆաթիմա Պտաչեկի մայրը` Լուսիա Էսպինոսան, ծնվել է Էկվադորի Ազգոուես քաղաքում։ Հայրը (Ջեք Պտաչեկ) ամերիկացի է, ծնվել է Քուինսում, Նյու Յորքում աշխատել է որպես դետեկտիվ։ Հոր նախնիների թվում  եղել են նորվեգացիներ, չեխեր, իռլանդացիներ և կոլումբիացիներ։

Ֆաթիմա Պտաչեկը զբաղվել է ձիարշավությամբ։ Հաճախել է Նյու Յորքի «PS 150Q» շնորհալի երեխաների դպրոց։ «Lana’s Gymnastics Club»-ում մարմնամարզությամբ զբաղվելիս Նյու Յորք նահանգում դարձել է տասներեքերորդը։ Ֆաթիմա Պտաչեկը ազատ տիրապետում է իսպաներենին, ուսումնասիրում է հյուսիս-չինական լեզուն (որի վրա ամեն շաբաթ ծախսել է 5 ժամ)։ Խաղացել է իր դպրոցի շախմատի թիմում։

Արդեն 2013 թվականին նկարահանվել է հեռուստատեսային ավելի քան 70 գովազդում (Ralph Lauren, Benetton, Тhe Gap, McDonald’s, Pillsbury Toaster Strudels, Bisquick, McCormick...): 2006 թվականին հիմնադրել է պատանի մոդելների գործակալություն` «Wilhelmina Models», 2016 թվականից համագործակցում է «Abrams Artists Agency»-ի հետ։

Դերասանական գործունեությունը սկսել է 2006 թվականին՝ «Միսս Լորի և Հուփեր» հեռուստատեսային սերիալի նկարահանումներով։ Նա հնչյունավորել է այլ մուլտիպլիկացիոն սերիալներ (հատկապես հայտնի է դարձել ճամփորդուհի Դաշայի մասին պատմող սերիալով), նկարահանվել է հեռուստատեսային և գեղարվեստական ֆիլմերի էպիզոդիկ դերերում։ 2010 թվականին մասնակցել է «BioShock 2» տեսախաղերի ձայնագրմանը։

Որպես դերասանուհի՝ ճանաչում է ստացել ռեժիսոր Շոն Քրիստենսենի «Պարետային ժամ» կարճամետրաժ ֆիլմում նկարահանվելով, որտեղ խաղացել է բարոյալքված հերոսի 9-ամյա զարմուհու դերը, որը նրա մեջ ապրելու ցանկություն է ներշնչում և փրկում ինքնասպանությունից։ Այս ֆիլմն «Օսկարի» է արժանացել 2013 թվականի Լավագույն կարճամետրաժ խաղարկային ֆիլմի համար, ինչպես նաև մրցանակներ է ստացել 39 միջազգային և ազգային կինոփառատոներում։

2014 թվականին Շոն Քրիստենսենը դրա հիման վրա բեմադրել է լիամետրաժ «Մինչև ես չանհետանամ» ֆիլմը, որտեղ Ֆաթիմա Պտաչեկը խաղացել է նույն հերոսուհու դերը, բայց արդեն 11 տարեկան հասակում։ Այս ֆիլմը հանդիսատեսի համակրանքի մրցանակ է ստացել Վենետիկի միջազգային կինոփառատոնում։ Այն ներկայացվել է ևս տասը միջազգային փառատոներում և արժանացել տասնհինգ մրցանակի։ Մեծ ժողովրդականություն է ձեռք բերել «Sophia, So Far» երգի երաժշտության ներքո բոուլինգի սրահում աղջկա պարով ֆիլմի մի հատված, որը գրել է ինքը՝ Շոն Կրիստենսենը, որը, լինելով բրուքլինյան «Stellastarr» խմբի ֆրոնտմեն, օգտագործել է այդ երգը դեռևս 2012 թվականին «Պարետային ժամ» ֆիլմում, իսկ հետո կրկին՝ «Մինչև ես անհետանամ» ֆիլմում։

2014 թվականին ռեժիսոր Իվեն Օպենհայմերի «Խաղը կյանքում» մանկական ֆիլմում նկարահանվել է երկրորդ պլանի դերում։ Գլխավոր հերոսուհու դերը կատարել է Ունա Լոուրենսը։

Դերասանուհին ծնողների հետ ապրում է Նյու Յորքում։ Երկար ժամանակ Ֆաթիմա Պտաչեկը երազում էր հանդես գալ Օլիմպիական խաղերում։ Դերասանուհու ծրագրերի թվում էին Հարվարդի համալսարան ընդունվելը, փաստաբանի մասնագիտություն ստանալը և ԱՄՆ առաջին կին նախագահ ընտրվելը։

2016 թվականի ապրիլին Ֆաթիմա Պտաչեկը հայտնվել էր սկանդալի կենտրոնում, որը տեղի էր ունեցել «The World School» մասնավոր էլիտար դպրոցում (որտեղ նա սովորում էր), որտեղ սովորելու արժեքը տարեկան հասնում է 40000 դոլարի։ Դպրոցականների խմբին, որի կազմում եղել է նաև Պտաչեկը, դպրոցի լոգարանում հայտնաբերել են բուրավետ խառնուրդներ ծխելիս։ Դերասանուհու համար պատիժն ավելի մեղմ է եղել, քան միջադեպի մյուս մասնակիցների համար, ինչը զայրացրել է նրանց ծնողներին։

2018 թվականից Պտաչեկը Սթենֆորդի համալսարանի ուսանող է։

Հասարակական գործունեություն 
Ֆաթիմա Պտաչեկը ՁԻԱՀ-ով հիվանդ երեխաների պաշտպանությամբ զբաղվող «Elizabeth Glaser Pediatric AIDS Foundation» կազմակերպության կամավոր և դեսպան է։ Համագործակցում է «Morgan Stanley Children’s Hospital»-ի և «Make-A-Wish Foundation» բարեգործական հիմնադրամների հետ, որն օգնում է իրականացնել մահացու հիվանդ երեխաների, բարեգործական այլ ասոցիացիաների ցանկությունները։

2013 թվականին, ըստ արժանիքների, ներառվել է «National Junior Honor Society»-ի պատվավոր անդամների թվում։

Ֆիլմեր 
2007-2010 թվականներին «Միսս Լորի և Հուփեր» () մուլտսերիալում հնչյունավորել է Սալիին։

2008 թվականին ներկայացել է կարճամետրաժ «One Last Beat» ֆիլմում՝ կերտելով Պստլիկի կերպարը։

2009 թվականին Լիլիի դերով ներկայացել է «Speed Grieving» ֆիլմում։

2009 թվականին ներկայացել է «Գեղեցիկ կյանքը» հեռուստասերիալում։

2009 թվականին ներկայացել է «Սեզամ փողոց» () հեռուստասերիալի «Frankly, It's a Habitat» սերիայում՝ մարմնավորելով Միշել Օբամայի դստերը։

2010 թվականին ներկայացել է «Ետ թռչել» () ֆիլմում՝ մարմնավորելով մոզամբիկցի աղջկա։

2010 թվականին Օլիվյայի դերով ներկայացել է «Հարգելի բժիշկ» () հեռուստասերիալի «Frenemies» սերիայում։

2011 թվականին Բեքի Սալեռնոյի դերով ներկայացել է «Փորձարկումների մարմին» () հեռուստասերիալում։

2011 թվականին Ջեսիի դերով ներկայացել է «Ամեն ինչ հնարավոր է» () ֆիլմում։

2012-2014 թվականներին «Ճամփորդուհի Դաշան» () մուլտսերիալում հնչյունավորել է Դաշային։

2012 թվականին Սոֆիայի դերով ներկայացել է «Պարետային ժամ» ֆիլմում։

2012 թվականին «Ճամփորդուհի Դաշայի թագավորական փրկությունը» () մուլտֆիլմում հնչյունավորել է Դաշային։

2012 թվականին Փիլար Սանչեսի դերով ներկայացել է «Օժտվածը» () հեռուստասերիալի «In Case of Complications» սերիայում։

2013 թվականին Անժելայի դերով ներկայացել է «Հայրիկ» («Tio Papi») ֆիլմում։

2013 թվականին Ամանդայի դերով «Իսպանացի Հարլեմի հրաշքը» («A Miracle in Spanish Harlem») ֆիլմում։

2014 թվականին Սոֆիայի դերով ներկայացել է «Մինչև ես չանհետանամ» () ֆիլմում։

2014 թվականին Իզաբելլայի դերով ներկայացել է «Փոքր խաղ» () ֆիլմում։

2014 թվականից «Դաշան և ընկերները. արկածներ քաղաքում» մուլտսերիալում հնչյունավորել է Դաշայի կերպարը։

Մրցանակներ 
2014 թվականին արժանացել է «Երիտասարդ դերասան» մրցանակի՝ որպես «Գեղարվեստական ֆիլմում լավագույն երիտասարդ դերասանուհի» («Հայրիկ» ֆիլմ)։

2014 թվականին արժանացել է «Northeast Film Festival» մրցանակի՝ որպես «Գեղարվեստական ֆիլմում լավագույն երիտասարդ դերասանուհի» («Մինչև ես չմահանամ» ֆիլմ)։

2014 թվականին արժանացել է «Imagen Foundation Award» մրցանակի՝ որպես «Լավագույն երիտասարդ դերասանուհի» («Ճամփորդուհի Դաշան» և «Մինչև ես չմահանամ» ֆիլմեր)։

2014 թվականին արժանացել է «Cortopolis, Festival Internacional de Cortometrajes de Madrid» մրցանակի՝ որպես «Կնոջ լավագույն դեր» («Հիմա կամ երբեք» ֆիլմ)։

2014 թվականին արժանացել է «Imagen Awards» մրցանակի

2015 թվականին արժանացել է «Northeast Film Festival» մրցանակի («Rising Star Award» անվանակարգում)։

2015 թվականին առաջադրվել է «Imagen Awards» մրցանակի՝ որպես «Հեռուստատեսային ֆիլմում լավագույն երիտասարդ դերասանուհի» («Դաշան և ընկերները. արկածներ քաղաքում» ֆիլմ)։

2015 թվականին արժանացել է «Imagen Awards» մրցանակի («Outstanding Performance in a Youth / Children's Program (Series or Special)» անվանակարգում, «Դաշան և ընկերները. արկածներ քաղաքում» ֆիլմ)։

Ծանոթագրություններ

Գրականություն 
  Հարցազրույց Ֆաթիմա Պտաչեկի հետ։

Ամերիկացի հեռուստատեսային դերասանուհիներ
Ամերիկացի կինոդերասանուհիներ
Ամերիկացիներ իռլանդական ծագմամբ
«Երիտասարդ դերասան» մրցանակի դափնեկիրներ
Ֆոտոմոդելներ
Դերասանուհիներ այբբենական կարգով
21-րդ դարի դերասանուհիներ
Ամերիկացի դերասանուհիներ
Սթենֆորդի համալսարանի շրջանավարտներ
21-րդ դարի ամերիկացի դերասանուհիներ
Ամերիկացի մոդելներ
Ամերիկացի երեխա դերասանուհիներ